ธปท.เผยทุนสำรองประเทศเพิ่ม500ล้านเหรียญสหรัฐ
ธปท.เผยฐานะทุนสำรองประเทศเพิ่มขึ้น 500 ล้านเหรียญสหรัฐ อยู่ที่ระดับ 1.749 แสนล้านเหรียญสหรัฐ
20 ม.ค. 2555

ธปท.เผยฐานะทุนสำรองประเทศเพิ่มขึ้น 500 ล้านเหรียญสหรัฐ อยู่ที่ระดับ 1.749 แสนล้านเหรียญสหรัฐ  
ธนาคารแห่งประเทศไทย(ธปท.)รายงานฐานะทุนสำรองระหว่างประเทศ ณ วันที่ 13 ม.ค.ปีนี้อยู่ที่ระดับ 1.749 แสนล้านเหรียญสหรัฐ หรือประมาณ 5.557 ล้านล้านบาท เพิ่มขึ้น 500 ล้านเหรียญสหรัฐ หรือประมาณ 1.55 หมื่นล้านบาท จากสัปดาห์ก่อนหน้าอยู่ที่ระดับ 1.744 แสนล้านเหรียญสหรัฐ หรือประมาณ 5.518 ล้านล้านบาท ส่วนฐานะซื้อเงินเหรียญสหรัฐล่วงหน้าอยู่ที่ระดับ 3.09 หมื่นล้านเหรียญสหรัฐ ลดลงเล็กน้อยจากสัปดาห์ก่อนอยู่ที่ 3.12 หมื่นล้านเหรียญสหรัฐ ส่งผลให้ทุนสำรองสุทธิในปัจจุบันอยู่ที่ระดับ 2.058 แสนล้านเหรียญสหรัฐ 
ทั้งนี้ สาเหตุที่ทุนสำรองเพิ่มขึ้นน่าจะเป็นผลจากการเข้าดูแลค่าเงินบาทเคลื่อนไหวผันผวน จากภาวะความไม่แน่นอนของเศรษฐกิจโลกที่ทำให้เงินทุนต่างชาติเคลื่อนไหวไหลเข้าออกเร็วขึ้น เพื่อดูแลให้ค่าเงินบาทเคลื่อนไหวเกาะกลุ่มไปกลับสกุลเงินในถูมิภาค
สำหรับฐานเงิน หรือเงินสดหมุนเวียนในมือประชาชนและเงินฝากของสถาบันการเงินที่ธปท.อยู่ที่ระดับ 1.299 ล้านล้านบาท ลดลงเล็กน้อยจากสัปดาห์ก่อนที่ 1.334 ล้านล้านบาท